b'\n_START_ARTICLE_\nBahay na bato\n_START_PARAGRAPH_\nAng Bahay na Bato o Bahay-na-bato ay isang uri ng bahay na kilala sa Pilipinas. Naitayo ang mga ito sa panahon ng pananakop ng mga kastila, at literal na ibig sabihin ay \xe2\x80\x9cbahay na gawa sa bato\xe2\x80\x9d._NEWLINE_Ngunit hindi lamang siya simpleng bahay na gawa sa bato. Sa totoo ay isa siyang ebolusyon ng pinagsamang arkitektura ng bahay kubo (nipa hut) at ang kolonyal na arkitektura ng mga Kastila. Itinuturing ito na natatanging arkitektura sa Pilipinas.\n_START_SECTION_\nBahay na Bato sa Kasaysayan\n_START_PARAGRAPH_\nMaraming iba\xe2\x80\x99t-ibang naging pagsalin ang disenyo ng bahay na bato at makikita ito sa iba\xe2\x80\x99t ibang bahagi ng Pilipinas. Kadalasa\xe2\x80\x99y naiiba ang pagkakagawa sa bahay depende na rin sa kung anung materyales ang tanyag at namamayagpag sa naturing lugar._NEWLINE_Sikat ang mga bahay na baton ng Vigan sa Ilocos Sur, sapagkat napakarami pa ang nakatayo hanggang sa ngayon. Sa Malate at Escolta sa Maynila ay may mga malalaki pang bahay na bato na daang-taon nang nakatirik.'